Title: Activitat 2: La base de les plaques: els circuits elèctrics
Course: Moodle Scratch 5: Scratch viu i en directe (plaques makey-makey)

Pla de treball

- El circuit elèctric. Els seus components.
- El circuit tancat i/o obert. Els interruptors i els polsadors.

El nostre projecte creix…

Necessitem conèixer i controlar el funcionament del circuit elèctric per tal de poder crear els nostres projectes amb èxit. En un món on estem envoltats de tecnologia, i on moltes de les nostres interaccions són amb dispositius elèctrics, aprendre a muntar circuits ens ajudarà a entendre com funcionen aquests.

A la següent activitat aplicarem tot el que hem après sobre circuits elèctrics per poder començar a treballar en el projecte. Circuits elèctrics, Scratch, cartró,…. Ens en sortirem?

Com que som programadors i programadores parlem de…

- Aïllant: Substància que no condueix l’electricitat com ara el cautxú, el paper o el plàstic.
- Circuit: Via per la qual transita el corrent elèctric.
- Circuit tancat: Camí complet pel qual passa l’electricitat.
- Circuit obert: Circuit amb un camí incomplet que impedeix que hi passi el corrent elèctric.
- Corrent elèctric: Moviment dels electrons lliures en conjunt per un conductor.