Title: Què treballem en aquest moodle?
Course: Moodle Scratch 5: Scratch viu i en directe (plaques makey-makey) > Section: Activitat 1: L’Scratch surt de la pantalla

En aquest moodle 5 d'Scratch farem que la programació en Scratch pugui prendre vida. Crearem objectes reals que relacionarem amb la programació, de forma que, al manipular-los, aquests objectes ens donin una resposta quan interactuem amb ells: sons, imatges,… És a dir, passarem de la pantalla als objectes. Per aconseguir-ho, necessitarem conèixer el funcionament d’un nou estri, una placa que fa la connexió entre l’objecte i l’ordinador, i també dissenyar els circuits elèctrics que permetran aquesta connexió.

El projecte que heu d’anar creant al llarg de les activitat es dirà GameOver i consistirà en un joc complet format pels components que trieu de les diferents propostes que us fem, per tal que sigui el més personal possible. Aquestes propostes les trobareu a les activitats de la 3 a la 8.

Per poder anar recollint les idees del vostre projecte i per organitzar-vos, haureu de crear un document de text compartit entre els membres del grup i també amb el vostre professor o professora. Comencem?