Title: Coneixem la placa makey-makey
Course: Moodle Scratch 5: Scratch viu i en directe (plaques makey-makey) > Section: Activitat 3: La placa makey-makey. Fem els nostres instruments musicals i la nostra orquestra

Primer de tot veurem com és la placa, els seus components i el seu funcionament. Us deixem un primer vídeo per a què veieu alguns de la infinitat de reptes que podeu proposar-vos fer amb ella.

Les plaques makey-makey són petits circuits que poden programar-se per tal de què actuïn com un teclat i un ratolí a la vegada. D’aquesta forma, podem connectar objectes que siguin conductors a la placa i quan els toquem actuaran com si estiguéssim tocant una tecla o el ratolí, ja que en realitat el que estem fent és tancar el circuit elèctric. És a dir, connectarem Scratch amb el món real !

Els seus components:

A la dreta les dues rodones representen la tecla espai i el ratolí (space i click)

Les fletxes estan representades a la placa amb el dibuix de la creu (amunt, dreta, esquerra, avall).

.

.

.

.

Les connexions de la part inferior serveixen per connectar el cable de terra.

Amb el cable USB connectarem la placa amb l’ordinador.

.

.

Amb el cable cocodril connectareu les tecles representades a la placa i a l’altre extrem el material conductor, per exemple, els plàtans per fer el piano.

.

.

Amb els cables jumpers podem incrementar el nombre de connexions i d’aquesta manera podem afegir diferents elements a una única placa. A la part posterior de la placa hi ha 4 punts de connexió, cadascun dels quals amb diferents posicions.

Cadascun dels punts de connexió es correspon amb una part del teclat:

1. Punt de connexió de l’esquerra: tecles de lletres

2. Punt de connexió inferior: entrades de terra.

3. Punt de connexió de la dreta: assignen posicions amb diferents moviments del ratolí.

4. Punt de connexió superior: aquestes entrades de moment no les farem servir en aquest moodle, ja que serveixen per connectar amb plaques Arduino.

Els jumpers es connecten per un extrem a les entrades de connexió posteriors de la placa, i per l’altre extrem al material conductor en aquest cas per a què veieu un exemple, una pera.

Fem-ho pas a pas

Ens hi posem, crearem un piano on les tecles seran els plàtans. Anem a fer les connexions una a una:

- Connectem els cables a la placa, a la part de les fletxes, que representen les fletxes del teclat del vostre ordinador, tal i com s’indica a la fotografia.

.

.

- L’altra banda del cable s’ha de connectar directament a cadascun dels plàtans (que actuen com a material conductor). D’aquesta forma aconseguim que cada plàtan es correspongui amb una de les fletxes del teclat i això ens permet escriure el programa que associarà les fletxes del teclat amb el so d’una nota.

.

.

- Afegirem un cable connectat a la part inferior que actuarà com el cable de terra per tancar el circuit i l’agafarem amb la mà per a què sigui efectiu.

- Finalment connectarem la placa a l’ordinador mitjançant el cable USB.

.

.

- Ara que hem fet el muntatge, hem de desenvolupar la programació de les tecles amb els codis de so corresponents. Recordeu que heu d’anar a les categories d’esdeveniments i de so per fer el bucle que necessiteu. Si teniu dubtes sobre aquestes categories aneu a so i música del moddle 1 d'Scratch activitat 8 i a vìdeo i so dels moodle 4 d'Scratch activitat 7.

- Anem primer a la tria de l’instrument per després triar quines notes volem que sonin. Recordeu que heu d’haver afegit prèviament els blocs de música. A fixa l’instrument podeu triar quin instrument voleu tocar i a toca la nota quines tries.

- Ara ja podeu fer la programació del vostre instrument amb les tecles que voleu associar per a la connexió a la placa: fletxa amunt, fletxa avall, fletxa dreta i fletxa esquerra

Quan es toqui el plàtan que està connectat mitjançant el cable a la connexió “fletxa amunt” de la placa makey-makey, sonarà la nota.
- Una vegada tanquem el circuit l’ordinador rebrà el senyal gràcies a la connexió USB. Al tocar un dels plàtans, sonarà la nota que correspon a la fletxa a la qual està connectat.

Obriu un nou repte amb el nom m5repte31. Us demanem ara que li afegiu tres noves tecles al vostre piano i li programeu tres notes més.

 Pista: Si teniu algun dubte aneu a efectes de so i música del moodle 1 d'Scratch activitat 8.