Title: Activitat 3: La placa makey-makey. Fem els nostres instruments musicals i la nostra orquestra
Course: Moodle Scratch 5: Scratch viu i en directe (plaques makey-makey)

Pla de treball

- Presentació i explicació del funcionament de les plaques makey-makey
- Els instruments musicals.

El nostre projecte creix…

El vostre joc GameOver funcionarà amb plaques makey-makey.

A l'activitat anterior ja heu començat a pensar quin circuit voleu muntar tot i que possiblement li anireu fent petites modificacions per adaptar-lo a la vostra proposta final. .

És moment de continuar construint el document de text que defineix i serveix per replantejar-vos el vostre joc i començar a pensar en com connectar els objectes amb la placa makey-makey.

Com que som programadors i programadores parlem de…

- Projecte: és cada nou treball que realitzem a l’espai de l’Scratch el qual té un nom assignat. Aquest projecte pot ser modificat sempre que es vulgui i es pot compartir amb d’altres persones.
- Blocs de l’Scratch: és cadascuna de les peces que s’encarrega de provocar una acció concreta, també es poden dir instruccions. Aquests blocs tenen diferents formes i colors segons com es puguin encaixar amb les altres i el tipus d’acció que facin.
- Makey-makey: placa amb circuits elèctrics que permet connectar l’ordinador amb objectes externs que actuaran com una extensió del teclat i el ratolí de l’ordinador.
- Cables jumper: cables que permeten connectar la placa makey-makey amb els objectes conductors.