Title: El panell informatiu per a la Jornada de Portes Obertes
Course: Moodle Scratch 5: Scratch viu i en directe (plaques makey-makey) > Section: Activitat 6: Un panell informatiu per a la Jornada de Portes Obertes

Cada curs arriba el temps de la preinscripció, la fi del curs … i organitzem la Jornada de Portes Obertes amb l’objectiu de donar a conèixer la nostra escola o també explicar a les nostres famílies tot el que hem fet i compartit al llarg del curs. Una bona forma de fer-ho és construint un panell informatiu que tingui de fons el plànol de la vostra escola i amb un circuit vagi connectat a una placa makey-makey. Tocant a diferents punts i amb la gravació de diferents àudios i fotografies com a fons podreu fer que qui us visiti conegui la vostra escola.

Al vostre GameOver li podeu reservar un petit espai per afegir uns botons que actuïn de panell informatiu per informar de tot el que es pot fer amb el vostre joc, programat amb Scratch i plaques makey-makey.

Fem un panell

Fem-ho pas a pas

- En primer lloc necessiteu un plànol de la vostra escola. Podeu dibuixar-lo vosaltres, buscar a Google Maps una imatge aèria o bé us el proporcionarà el vostre professor o professora. Un cop tingueu aquest plànol, marqueu els punts sobre els que us interessi donar informació.

- Cada punt estarà connectat a la placa makey-makey mitjançant el circuit creat per vosaltres de forma que, quan premeu la tecla que assigneu a cada punt, obtindrem informació sobre aquest lloc.
- En primer lloc, relacionarem els punts amb gravacions fetes per vosaltres. Recordeu que ja vam fer un projecte similar a l'activitat 4.

Obriu un nou projecte i l’anomeneu m5repte61. Sobre el panell informatiu de la vostra escola, marqueu els punts sobre els quals donareu informació i prepareu les gravacions corresponents. Prepareu els circuits que connectin cada punt amb la placa i programeu la reproducció del so en funció del punt consultat.

Fem-ho pas a pas

- El següent pas és mostrar, a més de les vostres gravacions, diferents fotografies de cada espai. Primer de tot haureu de fer aquests fotografies i les guardarem com a escenaris, seguint un ordre determinat de forma que totes les fotografies del mateix punt estiguin una darrera de l’altra. Us heu d’assegurar, també, que guardeu aquests escenaris amb noms que facin referència al lloc que mostren (gimnàs, pati,…).
- De la mateixa forma que hem relacionat els punts amb els àudios, ara afegirem el control dels escenaris. Podem canviar els fons a partir del seu nom. Fixeu-vos que haureu d’indicar tots els fons corresponents al mateix punt i relacionar-los amb la tecla que controla el punt segons el circuit que heu dissenyat.

També podem canviar els fons segons l’ordre que té assignat cada fons d’escenari.

Continuem amb el projecte m5repte61. Feu fotografies dels diferents llocs que heu marcat sobre el plànol de la vostra escola, guardeu-les com a escenaris i recordeu que han de tenir noms relacionats amb els llocs que representen i que han d’estar ordenades.

 Pista: Per recordar les modificacions que es poden aplicar sobre una imatge podeu consultar a  Escenaris, personatges, efectes activitat 2 moodle 4

Fem-ho pas a pas

- Per acabar de fer més interessant el vostre panell informatiu, podeu fer que un personatge aparegui a la pantalla cada vegada que premem la tecla que correspon a un espai i ens expliqui, amb bafarades, un resum de la gravació dels diferents escenaris.

Continueu amb el projecte m5repte61. Afegiu personatges que apareguin al triar els diferents punts del planell i definiu els missatges que han de mostrar en referència al lloc mostrat.