Title: Amb les plaques makey-makey fem històries interactives amb diferents inicis, troncs i finals
Course: Moodle Scratch 5: Scratch viu i en directe (plaques makey-makey) > Section: Activitat 4: Crear històries interactives amb plaques makey-makey

Ara us proposem crear històries entre tots els que formeu el grup i amb les plaques makey-makey fer-les interactives amb els usuaris. Podeu triar entre diferents inicis, troncs i finals de la història segons les connexions que feu.

Heu de pensar una història, escriure els texts de la història que voleu narrar i preparar les gravacions per a què, quan l’usuari toqui un dels dibuixos de la història, s’escoltin els diàlegs. Podeu fer ús de tot tipus d’històries ja escrites per diferents autors o bé històries inventades per vosaltres aquest curs a les vostres classes o, fins i tot, fer ús de les històries de companys/es d’altres nivells

Si teniu dubtes podeu anar a:

Moodle 1 d'Scratch:

Activitat 2. Creem personatges i els fem parlar

Activitat 5. Ens movem en totes direccions

Activitat 6. Dissenyem l’escenari

Activitat 7. Efectes gràfics dels personatges

Activitat 8. Efectes de so i música

Fem-ho pas a pas

Primer de tot obriu un nou projecte que anomenareu m5repte41 al vostre compte d’Scratch.

- Comencem amb la història
  - La vostra història s’ha de dividir en inici, tronc i desenllaç. Hi haurà uns personatges que ens explicaran l’inici, uns altres personatges que ens explicaran el tronc i uns altres que ens explicaran el final.
  - Redacteu diferents inicis, troncs i finals. Combinant un de cada, podrem originar moltes històries.
  - Feu les gravacions dels personatges i assegureu-vos que, per mantenir un ordre, quedi clar en el nom de la gravació si es tracta d’un inici, un tronc o un desenllaç. Si teniu algun dubte, podeu consultar efectes de so i música activitat  8 moodle1 i càmera de vídeo i so activitat 7 moodle 4 d'Scratch.

- Dibuixar els personatges i fer el muntatge del circuit
  - En paper, cartolina … dibuixeu l’escenari i els personatges … podeu fer un treball artístic composat per diferents materials: paper de diari, fotos, cintes i com a suport un paper o una cartolina fent ús de la tècnica que més us agradi: un collage …
  - Situeu els personatges a l’escenari de forma que quedi clar quins són els que inicien la història, quins la continuen i quins la tanquen. D’aquesta forma us assegureu que la història segueixi un ordre.
  - Un cop dibuixats els personatges, hem de connectar cadascun amb la placa makey-makey. Per això, hem de muntar el circuit utilitzant cinta adhesiva de coure per la part de darrera del dibuix, un enquadernador metàl·lic sobre el personatge i cinta adhesiva per aguantar l’enquadernador. Aquest enquadernador ens servirà com si fos un botó de tria del personatge. Finalment, connectarem les cintes de coure i la placa amb els cables.
  - Una vegada tanquem el circuit, l’ordinador rebrà el senyal gràcies a la connexió USB i ho interpretarà com si fos l’impuls d’una tecla de l’ordinador.

El circuit per davant

El circuit per darrera
.

- Recordeu que cada personatge està connectat a la placa makey-makey mitjançant el circuit i que cada vegada que premem el personatge reproduirà la gravació que està programada amb Scratch. Per fer la programació, hem de començar relacionant la tecla a la qual està connectat el personatge segons el circuit que hem fet, amb l’acció que ha de fer el personatge.
  - Crearem tres llistes diferents on guardarem les gravacions d’inici, tronc i desenllaç. Per guardar els sons a les llistes, els elements seran el nom que heu donat a cada gravació.
  - Assignem les gravacions al personatge encarregat de reproduir-les.

- Ara amb la placa farem que, prement un dels vostres personatges que heu definit com d’inici en el vostre escenari, ens reprodueixi un dels àudios d’inici de forma aleatòria.

- Si teniu dubtes aneu a la sessió 3 d’aquest mateix mòdul que us familiaritza amb l’ús de la placa makey-makey i us explica tots els processos que necessiteu per fer el muntatge.

Ara que sabeu com controlar l’inici de la història, continueu amb el vostre projecte m5repte41 i afegiu els troncs i els desenllaços que heu gravat, relacionant-los amb els personatges corresponents.

 Pista: Necessiteu preparar una bateria d’inicis, de troncs i de finals per a què l’usuari escolti històries diferents quan toqui els personatges. Per a les gravacions combineu diferents veus, onomatopeies. Podeu repartir l’escenari de la història en tres parts per triar cada vegada un inici, un tronc i un final.