Title: Comencem amb els circuits elèctrics
Course: Moodle Scratch 5: Scratch viu i en directe (plaques makey-makey) > Section: Activitat 2: La base de les plaques: els circuits elèctrics

Abans de crear i programar els vostres projectes és important conèixer el funcionament d’un circuit elèctric. Amb aquesta informació estareu preparats per pensar i donar solucions a les vostres propostes. Per treballar amb els circuits elèctrics necessiteu entendre el seu funcionament i tocar i fer i desfer per poder acabar muntant el circuit del vostre projecte.

Fem-ho pas a pas

Un circuit elèctric està format, com a mínim, per un generador (pila, dinamo … per generar l’energia elèctrica que necessitarem), un receptor (una bombeta, un motor, un brunzidor) i un conductor (el cable). Per facilitar el muntatge del circuit us recomanem fer prèviament un dibuix de tots els components que, connectats, formaran el circuit.

Per a què un circuit elèctric funcioni el corrent elèctric ha de poder recórrer tots els seus elements.

Us deixem aquest enllaç per a què ho entengueu millor. Què es necessita per muntar un circuit elèctric

Els circuits poden ser:

- Circuit tancat: és un circuit per on pot circular el corrent elèctric i, per tant, fa funcionar el receptor.

font: http://www.xtec.cat/~jgurrera/exp/6/practica12.htm

- Circuit obert: és un circuit per on no pot circular el corrent elèctric i, per tant, no fa funciona el receptor.

font: http://www.xtec.cat/~jgurrera/exp/6/practica12.htm

- Circuit en sèrie: és un circuit que uneix els receptors un darrera de l’altre. Si un receptor es fa malbé, el circuit queda obert i, per tant, la resta de receptors no funcionaran.

font: http://www.edu365.cat/eso/muds/tecnologia/ielectriques/a1/a17.htm

- Circuit en paral·lel: és un circuit on cada receptor està connectat, de forma independent, al generador. D’aquesta forma, si un receptor es fa malbé, la resta de receptors segueixen funcionant.

font: http://www.edu365.cat/eso/muds/tecnologia/ielectriques/a1/a17.htm